[{"text_idx": "#000000", "text": "Angen peiriant newydd ar ganolfan ganser yn y gogledd"}, {"text_idx": "#000001", "text": "Mae 'na rybudd y gallai rhestrau aros am driniaeth radiotherapi i drin canser gynyddu os na chaiff offer newydd ei brynu ar gyfer canolfan arbenigol yn y gogledd."}, {"text_idx": "#000005", "text": "Mae swyddogion o'r bwrdd iechyd, gafodd ei roi dan fesurau arbennig gan Lywodraeth Cymru ym mis Mehefin, wedi cael gwybod bod nifer o elusennau wedi cytuno i ddarparu'r arian sydd ei angen er mwyn prynu peiriant."}, {"text_idx": "#000006", "text": "Byddai'r offer yn galluogi'r ganolfan i ddefnyddio pedwar peiriant o'r un math, gan ddiwallu 90% o anghenion triniaeth radiotherapi cleifion yn y gogledd."}, {"text_idx": "#000008", "text": "Mewn adroddiad i aelodau o'r bwrdd iechyd mae Cyfarwyddwr Canolfan Trin Canser Gogledd Cymru, Damian Heron, yn rhybuddio: \"Yr her sylweddol yw ein gallu i ddarparu triniaeth radiotherapi nawr sy'n cyd-fynd a thargedau Prydain.\""}, {"text_idx": "#000009", "text": "Ar hyn o bryd, 14 diwrnod yw'r targed i drin cleifion sydd angen triniaeth radical i ddelio a'u canser."}, {"text_idx": "#000010", "text": "Mae'r ganolfan yn cwrdd a\u0302'r nod 60% o'r amser o'i gymharu a\u0302 100% yn Abertawe a 96.5% yn Felindre, Caerdydd."}, {"text_idx": "#000011", "text": "Dywedodd Mr Heron mai'r \"unig ddewis realistig i wella'r perfformiad\" ym Modelwyddan fyddai cael peiriant newydd, a sicrhau ei fod yn cael ei ddefnyddio i'w lawn botensial."}, {"text_idx": "#000012", "text": "Yn y cyfamser, mae aelodau'r bwrdd wedi bod yn trafod sut i ddelio a\u0302 darpariaeth meddygon teulu yn ardal Prestatyn yn Sir Ddinbych wedi i ddwy feddygfa lle oedd 20,000 o gleifion gyhoeddi eu bod yn cau."}, {"text_idx": "#000013", "text": "Clywodd y bwrdd fod yna broblemau wrth geisio denu meddygon newydd."}, {"text_idx": "#000014", "text": "Fe fydd y meddygfeydd yn rhoi'r gorau i'r gwasanaeth presennol ar 31 Mawrth, 2016."}, {"text_idx": "#000015", "text": "Mae swyddogion y bwrdd trafod wedi rhoi gwybod i staff y meddygfeydd y bydd gofal iechyd yn parhau i gael ei ddarparu ym Mhrestatyn."}, {"text_idx": "#000016", "text": "Dywedodd Simon Dean, prif weithredwr dros dro'r bwrdd iechyd, ei bod yn bwysig cyfathrebu gyda'r boblogaeth leol."}, {"text_idx": "#000018", "text": "Prif StraeonDiwedd y daith i deulu 2 Sisters wrth i'r ffatri gauPublished1 awr yn o\u0302lDyn wedi marw mewn gwrthdrawiad rhwng car a bwsPublished1 awr yn o\u0302lCyfarfod cyhoeddus ar ddyfodol meddygfa PorthmadogPublished3 awr yn o\u0302l"}, {"text_idx": "#000019", "text": "Diwedd y daith i deulu 2 Sisters wrth i'r ffatri gau"}, {"text_idx": "#000020", "text": "Dyn wedi marw mewn gwrthdrawiad rhwng car a bws"}, {"text_idx": "#000021", "text": "Cyfarfod cyhoeddus ar ddyfodol meddygfa Porthmadog"}]